**ANEKS K DOGOVORU MED VLADO RS IN MESTNO OBČINO LJUBLJANA PRINAŠA SREDSTVA ZA 21 DODATNIH PROGRAMOV IN NALOG**

**Seznam  programov in nalog, ki so uvrščeni v aneks k dogovoru med Vlado RS in Mestno občino Ljubljana**

Ministrstvo za javno upravo:

- MOL in MJU uredita medsebojna premoženjsko-pravna razmerja glede zemljišča s parcelno številko (parc. št.) 136/5, k.o. 2679 Gradišče II, ki v naravi predstavlja cesto ob kompleksu stavb na naslovu Langusova cesta 4 – Tržaška cesta 19 in Tržaška cesta 19a, Ljubljana. Izvede se parcelacija in sklene ustrezne pogodbe,

- MOL in MJU uredita razmerja glede lastništva 25 nepremičnin oziroma garaž v Ljubljani, ki so v upravljanju MJU, nahajajo pa se na sledečih lokacijah:

1. Lepi pot, Ljubljana: parc. št. 143/180, 143/181, 143/182, 143/183, 143/184, 143/185, 143/186, 143/187, 143/188, 143/189, 143/190 in 143/191, vse k.o. 2679 Gradišče II,
2. Vrtača, Ljubljana: parc. št. \*717 in \*718, obe k.o. 1721 Gradišče I,
3. Valvasorjeva, Ljubljana: parc. št. 3020 k.o. 1725 Ajdovščina ter
4. Bičevje, Ljubljana: parc. št. 148/31, 148/32, 148/33, 148/34, 148/35, 148/36, 148/37, 148/38, 148/39, 148/40, 148/18, 148/19, 148/20, 148/21, 148/22 in 148/23, vse k.o. 2679 Gradišče II.

MJU prične s sodnimi postopki vzpostavitve manjkajočih ZK listin, skladno z 234. členom ZZK-1;

Ministrstvo za izobraževanje, znanost in šport:

 - NUK II; v primeru realizacije projekta NUK II se potrebne nepremičnine v lasti MOL odplačno prenesejo na MIZŠ na osnovi cenitve. Za parceli št. 300/2, 300/1, obe k.o. 1721 Gradišče I pa se ustanovi stavbna pravica z veljavnostjo do največ dvanajst mesecev po pridobitvi gradbenega dovoljenja za NUK II,

 - Center znanosti; MOL odplačno prenese lastninsko pravico v last RS na deležu 1/1 na nepremičninah parc. št. 224/7, 223/1, 1692/3, 1692/4, 223/2, 223/7, 1692/100, 1692/97, 223/12, 223/11, 223/10, 1692/95, 197/5, 197/3, 1692/93, 193/12, 193/11, 225/74 in na nepremičnini parc. št. 223/3 v solastniškem deležu do 7/19), k.o. 1722 Trnovsko predmestje in sprejem Občinskega podrobnega prostorskega načrta 81: Center znanosti – del in projekt »Izgradnja Centra znanosti kot demonstracijskega objekta«,

 - Konservatorij za glasbo in balet; Vegova 7; MOL ostane 100 % lastnica nepremičnine parc. št. \*224, k.o. 1728 Ljubljana mesto, na kateri stoji stavba št. 160 za namen izvajanja dejavnosti osnovnega glasbenega izobraževanja,

 - Športna dvorana Zelena jama z igriščem; priznanje lastninske pravice RS na deležu 1/1 na nepremičnini stavbe št. 558, k.o. 1730 Moste, posameznih delov od 98 do 114 ter na nepremičnini parc. št. 389/1, k.o.1730 Moste; MOL s prenosom lastninske pravice ohrani v brezplačni uporabi telovadnico in igrišče za izvajanje Letnega programa športa v obstoječem obsegu,

 - Križanke; Uredi  se etažna delitev objekta med MIZŠ (52 %) in MOL (48 %) ter sklene najemna pogodba za najem 32 % solastniškega dela MOL v skupni izmeri 795,60 m², ki jih Srednja šola za oblikovanje in fotografijo Ljubljana uporablja za izvajanje srednješolske izobraževalne dejavnosti,

 - Baragovo semenišče (Vilharjeva ulica 13); MOL ostane lastnica parc. št. 1847/2, k.o. 2636 Bežigrad. Stranki si bosta prizadevali za sklenitev najemne pogodbe najkasneje do 1. 10. 2022 za izvajanje študentskih bivalnih zmogljivosti v obstoječem obsegu,

 - Mednarodni program na OŠ Danile Kumar (Gogalova ulica 15); MIZŠ pripravi predlog sprememb zakonodaje, ki bo omogočala, da se iz državnega proračuna javnim OŠ, v katerih se pod pogoji, kot jih določa zakon, ki ureja izvajanje mednarodnih programov s področja vzgoje in izobraževanja, izvaja IB program, zagotovijo ustrezna sredstva za kritje materialnih stroškov,

 - pri spremembah Občinskega podrobnega prostorskega načrta za dele območij urejanja CI7/21 Roška kasarna, CS7/22 Spodnje Poljane, CV8 Gruberjev prekop, CR8/1 Gruberjev prekop in CT46 Roška cesta - za potrebe izgradnje objektov ALUO, SŠOF in ŠDL bo MOL sledila potrebam MIZŠ;

 Ministrstvo za notranje zadeve:

 - sprememba OPN Mestne občine Ljubljana za nepremičnine ob Letališki cesti v Ljubljani. Ministrstvo za notranje zadeve je dokončni upravljavec nepremičnin parc. št. 127/214, 127/234, 127/235, 127/236, 127/237, 127/238, 127/239, 127/240, 127/241, 127/242 in 127/44, vse k. o. 1730 Moste, ki v naravi predstavljajo zemljišča ob Letališki cesti v Ljubljani v poslovno industrijskem območju BTC Moste. Ministrstvo za notranje zadeve ima namen na predmetnih nepremičninah graditi centralno skladišče za materialno tehnično opremo, orožje in strelivo, vozila ter avtomehanično delavnico s pralnico za potrebe MNZ in Policije. Za te namene je potrebno v OPN Mestne občine Ljubljana območje spremeniti tako, da bo dovoljena gradnja navedenih objektov,

- ureditev zemljiško knjižnega stanja nepremičnin, na katerih stojijo objekti, v katerih opravlja svojo dejavnost Postaja konjeniške policije v Stožicah. Kompleks obsega parcele št.: 2318/1, 2318/3, 2318/4, 2318/5, 2325/2, 2325/6 in 2325/7, vse k.o. 1735 Stožice, katerih zemljiškoknjižna lastnica je še vedno Mestna občina Ljubljana. Iz dokumentov, s katerimi razpolaga MNZ, je razvidno, da je pravni prednik Ministrstva za notranje zadeve nepremičnine pridobil z odkupom oziroma izgradnjo,

 - prioritetna obravnava postopkov v pristojnosti MOL glede investicije na nepremičninah  na lokaciji »Litostroj jug« v Ljubljani oz. zemljiščih: ID znak: 1739 1991/225 in ID znak: 1739 1991/229 (v nadaljevanju: prostorska enota P1 ali P1), ID znak: 1739 1991/226 in ID znak: 1739 1991/230 (v nadaljevanju: prostorska enota P2 ali P2), in v kolikor bo potrebno, tudi ID znak: 1739 1991/227 (v nadaljevanju: prostorska enota P3 ali P3);

Ministrstvo za zdravje:

 - priprava plana širitve UKCL, OI, ZTM v okolici kampusa zdravstvenih objektov (OPPN 105,   rezervacija zemljišča sedanjih zaporov na Povšetovi za namen širitve OI in UKCL),

 - poglobitev Zaloške ceste ob UKC Ljubljana,

 - ureditev Japljeve ceste,

- reševanje nepremičninske problematike Živinozdravska 2, Ljubljana;

Ministrstvo za infrastrukturo:

 - ureditev Regionalne kolesarske povezave »Barjansko kolesarsko omrežje« na območju Občine Dobrova-Polhov Gradec odsek 1 Dobrova – Polhov Gradec, do naselja Gabrje in odsek 2 Dobrova – občinska meja MOL – Tržaška cesta, Ljubljana,

 - rekonstrukcija Celovške ceste v štiripasovnico z dodatnimi rumenimi pasovi za LPP, ureditev križišč, hodnikov za pešce ter kolesarske poti, cestne razsvetljave in komunalne infrastrukture, na odseku od križišča Jelen do uvoza P+R Stanežiče (križišča bivše Metalke);

Generalni sekretariat Vlade Republike Slovenije:

 - ureditev Gregorčičeve ulice z izgradnjo podzemnega podhoda (projekt MOL št. 8766¬-26 sofinancira GSV iz sredstev proračuna),

 - izvedba podzemnega prehoda pod Erjavčevo cesto (projekt financira GSV iz sredstev proračuna).